OpenLLM-France/wikimedia huggingface dataset:
# Protectorat del Delta del Riu Níger

El Protectorat del Delta del Riu Níger fou un protectorat britànic administrat per la Companyia Reial del Níger, format el 10 de juliol de 1886 com a continuació del Protectorat dels Districtes del Níger format pels territoris sota control de la Companyia Nacional Africana (des de 1886 Companyia Reial del Níger). Aquest protectorat estava format per dues parts: al nord els territoris lligats a la Companyia britànica per tractats (i eventualment lligats al govern britànic; en total es registren més de 360 tractats) i la zona d'influència acordada pel Congrés de Berlín de 1884 i pactes posteriors; i al sud els territoris del Delta del Níger entre el riu Forcados i el riu Brass i uns 25 km de terra a cada costat del riu fins a uns 70 km al sud de la confluència entre el riu Níger i el riu Benue.
El 28 de desembre de 1899 la carta de privilegi a la companyia fou revocada i l'1 de gener de 1900 la part sud del Protectorat del Delta del Riu Níger fou reunida amb el Protectorat de la Costa del Níger per formar el Protectorat de Nigèria del Sud. Inicialment es va conformar en tres parts: a l'oest el país Edo (regne de Benín) en aquell moment sota ocupació i que era part del protectorat de la Costa del Níger (si bé el regne estava vacant i no fou restaurat fins a 1914); al centre els territoris del Níger (els antics territoris de la companyia amb la part del delta entre el Forcados i el Brass i la franja a ambdós costats del Níger més amunt) i a l'est la resta del Protectorat de la Costa del Níger amb la delimitació amb Alemanya resultant de l'acord de límits de 15 de novembre de 1893.

## Protectorats dels Districtes del Níger i del Delta del Riu Níger
### Agent Principal

* 1879 - 1882 David McIntosh (Companyia Nacional Africana)

### Agents Generals

* 1882 - 1886 David McIntosh (Companyia Nacional Africana) (1885-1886 Protectorat dels Districtes del Níger)

### Agents generals de la Companyia Reial del Níger

* 1886-1888 David McIntosh
* 1888 - 1900 Joseph Flint

## Notes i referències

* ↑ The Map of Africa by Treaty, per Sir E. Hertslet
# Quadre viu

Un quadre viu a les arts escèniques és una representació dramàtica fixa, sense moviment, en la qual els intèrprets van vestits, pentinats i maquillats com correspon al seu personatge. Els temes poden ser religiosos (típicament els pessebres vivents i últims sopars), mitològics o profans. Va estar de moda al segle xix, quan servia d'entreteniment als cabarets i als entreactes d'obres teatrals.
Possiblement aquest estil gestual i expressionista, proper al mim i la pantomima, va influir en l'estil de les primeres pel·lícules de cinema. El que és clar és que l'estil gestual de les primeres pel·lícules de cinema mut és més semblant a aquells quadres vius que a l'estil teatral que en general es feia a l'època.
Excepcionalment, al segle xix els quadres vius eren també una manera de construir escenes al teatre, l'òpera i altres espectacles. El director col·locava als actors en un escenari cobert de decorats pintats, els vestia d'una determinada manera i els feia posar i declamar una part de text. Més tard canviava de lloc i postura els personatges per a una altra part de text i així successivament. Després calia lligar els desplaçaments i moviments entre un quadre i l'altre, i a cada un d'ells els actors podien tenir uns certs moviments. Cal tenir en compte que el ballet, desenvolupat sobretot en aquesta època també es basa en una successió de postures prefixades. Un exemple d'obra que probablement es va construir d'aquesta manera va ser Judes de Keriot, presentat com a "poema dramàtic" de Frederic Soler i estrenat al teatre Romea de barcelona l'any 1889.

## Actualitat

Als segles XX i XXI, molt menys habituals, passen a considerar-se una forma d'acció artística o performance. També es podrien considerar quadres vius a les pauses dins d'un espectacle (teatral o audiovisual, típicament a publicitat i videoclips), a les quals l'acció queda suspesa per uns instants.

## Referències

* ↑ Josep Yxart i el teatre del seu temps, editorial Punctum, 2009. ISBN 9788493737108 (català)
# Ragimpert

Ragimpert o Ragimbert (o Rangipert o Regimbert, 662-701) va ser duc de Torí i rei dels llombards i rei d'Itàlia l'any 701.
Duc de Torí, era fill de Godepert, i net d'Aripert I: un exponent, per tant, de la dinastia bavaresa. A la mort de Cunipert, el 700, el tron va passar al seu fill Liutpert, però Ragimpert es va rebel·lar i va reclamar per a si el títol de rei. La revolta va acabar amb una batalla lliurada a Novara al començament del 701, que el va portar a guanyar al tutor de Liutpert, Ansprand, i el seu aliat Rotari, duc de Bèrgam. Ragimpert es va proclamar rei, i immediatament va associar al tron al seu fill Aripert II. Va morir poc temps després, encara l'any 701.

## Referències

* Pau el Diaca, Historia Langobardorum (Storia dei Longobardi, Lorenzo Valla/Mondadori, Milà 1992)
* Jörg Jarnut, Storia dei Longobardi, Torí, Einaudi, 2002. ISBN 88-464-4085-4
* Sergio Rovagnati, I Longobardi, Milà, Xenia, 2003. ISBN 88-7273-484-3
# Quand les feuilles tombent

Quand les feuilles tombent és una pel·lícula muda francesa escrita i dirigida per Louis Feuillade i estrenada el desembre de 1911.

## Repartiment

* Renée Carl
* Yvette Andréyor
* Louise Lagrange
* Luitz-Morat
* René Navarre
* Maurice Vinot
* Georges Wague

## Notes

* ↑ Quand les feuilles tombent, bifi.fr
* ↑ The A to Z of French Cinema, Dayna Oscherwitz, MaryEllen Higgins
* ↑ Encyclopedia of French Film Directors, Volume 1, Philippe Rège
# RTP Internacional

RTP Internacional o RTPi (Ràdio i Televisió de Portugal Internacional) és el canal internacional de la televisió pública portuguesa. Seria l'equivalent a TV3CAT, BBC World News, TVE Internacional o iB3 SAT, sent doncs el públic portuguès que viu a fora de la frontera el mercat al qual s'adreça RTPi.
L'emissió es va inaugurar el 10 de juliol del 1992 via satèl·lit i des de llavors s'han creat versions de la mateixa per a públic exterior d'Europa o del continent americà:
* RTP Açores (per al públic portuguès de les Açores)
* RTP África (per al públic portuguès que via Àfrica)
* RTP Madeira (per al públic portuguès que viu a Madeira)
Inicialment, eren sis hores diàries de retransmissió amb programació seleccionada i actualment són 24 hores de retransmissió, també amb programació seleccionada. La programació es pot dividir en dos blocs: bloc de programes portuguesos i bloc de programes destinats i fabricats exclusivament per a l'emigrant portuguès, com ara noticiaris. En conjunt, però, la programació és de caràcter generalista. A Portugal, el canal pot veure's per satèl·lit o per cable. Al Principat d'Andorra, es pot veure al canal 28 de la TDT. Tanmateix, també existeix la possibilitat de veure'l per Internet mitjançant diferents plataformes: ordinador, pissarreta o mòbil.

## Vegeu també

* Televisió a Portugal
* Televisió a Andorra

## Referències

* 1 2 3 Emissió de RTPi
* ↑ Història al web de RTP
* ↑ RTPMemoria
* ↑ Bom Dia Portugal
* ↑ Paquets de canals de pagament
* 1 2 RTP a itunes
* ↑ «Canals TDT Andorra». Arxivat de l'original el 2020-10-25. [Consulta: 10 octubre 2020].
* ↑ RTP Internacional

## Enllaços externs

* RTP Internacional - Lloc web oficial
# RTP Açores

RTP Açores (Ràdio i Televisió de Portugal Açores) és el canal autonòmic de la televisió pública portuguesa per a les Açores. Seria l'equivalent a TV3, però adreçat per als Açores, considerada com a regió autònoma de Portugal.
L'emissió es va inaugurar el 1975 via terrestre. L'RTP Açores és doncs un derivat de l'RTPi (RTP Internacional), que s'ha continuat derivant per territoris o regions globals:
* RTP Internacional (per al públic portuguès essencialment europeu)
* RTP África (per al públic portuguès que via Àfrica)
* RTP Madeira (per al públic portuguès que viu a Madeira)

## Referències

* 1 2 http://ww2.rtp.pt//50anos/ Arxivat 2014-06-06 a Wayback Machine.
* ↑ http://www.rtp.pt/wportal/grupo/governodasociedade/historia.php
* ↑ http://www.rtp.pt/rtpmemoria/

## Enllaços externs

* Pàgina web oficial d'RTP Açores
# Quint Eli Tuberó

Quint Eli Tuberó és el nom dels següents personatges:
* Quint Eli Tuberó (tribú 194 aC), tribú de la plebs el 194 aC.
* Quint Eli Tuberó (militar), militar romà, gendre de Luci Emili Paule.
* Quint Eli Tuberó (tribú 133 aC), jurista romà, tribu de la plebs el 133 aC.
* Quint Eli Tuberó (cònsol i jurista), jurista romà, cònsol l'11 aC.
# Quint Eli Tuberó (militar)

Quint Eli Tuberó (en llatí Quintus Aelius Tubero) va ser un magistrat romà, gendre de Luci Emili Paule que va viure al segle ii aC.
Va servir amb el seu sogre a la guerra contra Perseu de Macedònia. Quan Perseu va ser fet presoner l'any 168 aC fou posat sota custòdia de Tuberó. Era molt pobre i el seu sogre li va haver de donar una mica de plata del botí del rei macedoni.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Ramón de la Fuente Leal

Ramón de la Fuente Leal, més conegut com a Lafuente (Bilbao, 31 de desembre de 1907 - Madrid, 15 de setembre de 1973) va ser un jugador internacional i entrenador de futbol basc. Jugava com a davanter i va desenvolupar gairebé tota la seva carrera a les files de l'Athletic Club de Bilbao. Va formar part de la primera davantera històrica del club al costat de Iraragorri, Bata, Txirri II i Gorostiza. Va ser internacional amb la selecció espanyola.

## Trajectòria
### Com a futbolista

Amb només setze anys, Lafuente va començar la seva trajectòria esportiva a les files del Barakaldo CF el 1924, quatre anys abans que s'iniciés a Espanya la Lliga de Futbol. Després de dues temporades, va fitxar per l'Athletic Club de Bilbao, en el qual va jugar durant nou temporades, començant el 1928 a jugar a la Primera Divisió espanyola. A les files bilbaïnes va disputar un total de 211 partits oficials (96 de Lliga, 56 de Copa i 59 del Campionat Regional), marcant un total de 64 gols (26 en Lliga, 17 a la Copa i 21 en el Campionat Regional). Amb l'Athletic va guanyar tres Lligues i quatre Copes, formant part de la primera davantera històrica del club.
El 1934 va fitxar per l'Atlètic de Madrid (llavors Athletic de Madrid), amb el qual va jugar la seva última temporada de Lliga, jugant 20 partits i marcant un gol. La seva carrera es va veure truncada de forma prematura en el partit de tornada de l'eliminatòria de quarts de final de la Copa del President de la República de Futbol de 1935 que va enfrontar a l'Athletic de Madrid amb el Sevilla FC. Un xoc amb el porter Guillermo Eizaguirre va fer que Lafuente es fracturés tíbia i peroné. El jugador no es va curar bé de la lesió i no va poder jugar durant la temporada següent. Quan va esclatar la Guerra Civil Espanyola, l'estiu de 1936, Lafuente tenia encara 28 anys, però per llavors es parlava ja del seu pas a la tasca d'entrenador.
Lafuente va ser internacional amb la selecció espanyola, i va jugar 2 partits a la Copa del Món de 1934, contra Brasil i contra Itàlia.

### Com a entrenador

Al començament de la temporada 1940-1941, i durant les deu primeres jornades de Lliga, va dirigir els partits de l'Atlético Aviación, mentre va durar la inhabilitació de Ricardo Zamora. Entre 1943 i 1945, va entrenar el Deportivo de la Coruña.

## Palmarès
### Com a jugador

Athletic Club
* 3 Lligues: 1929/30, 1930/31, 1933/34.
* 4 Copes d'Espanya: 1930, 1931, 1932, 1933.
* 7 Campionats regionals de Biscaia: 1926/27, 1927/28, 1928/29, 1930/31, 1931/32, 1932/33, 1933/34.

### Com a entrenador

Atlético Aviación
* 1 Copa de Campions d'Espanya: 1940.

## Referències

* ↑ «Lafuente». BDFutbol. [Consulta: 7 juny 2018].
* ↑ Ramos, Jesús. «Ramón de la Fuente, el héroe de Florencia» (en castellà). Marca, 22-04-2016. [Consulta: 7 juny 2018].
* ↑ «La primera delantera histórica, el Athletic Club de los años 30» (en castellà). La Soga, 23-09-2017. [Consulta: 7 juny 2018].
# RNI Films

RNI Films és una aplicació mòbil de fotografia dirigida a dispositius iOS (iPhone i iPad) creada per l'empresa Really Nice Images. L'aplicació permet l'edició d'imatges, es basa en la simulació de tipus de pel·lícules fotogràfiques, dotant d'una estètica analógica a les fotografies editades.
Really Nice Images (RNI) va ser fundada al 2015 a Londres. És una empresa d'art i tecnologia dirigida a un ampli sector creatiu. Destaca per la creació de filtres analògics per l'aplicació d'Adobe "Lightroom" donant importància a l'estètica visual. Actualment també ha desenvolupat versions per a IPhone i Ipad.

## Visió general

L'aplicació mòbil està disponible per dispositius iOS i permet importar fotografies fetes amb l'Iphone (o una altra càmera) per tal d'editar-les.
En l'aplicació tenim l'eina de configuració per tal de modificar lluminositat, contrast, claredat, granulació, ombres, brillantor, temperatura, tint, saturació, vinyeta i esmolament de la imatge.
La funció destacada de l'aplicació són els filtres bastas en pel·lícules analògiques per tal de ser aplicats a la imatge. Aquests són ajustables segons es vulgui una intensitat total del filtre o menor.
Una altra funció és la de retallar o rotar la imatge.
Tot i que l'aplicació en sí és gratuïta, RNI proporciona altres aplicacions complementàries les quals necessiten subscripció, aquestes són "RNI Aero", "RNI Flashback" i "RNI Colibri". A més és possible obtenir més filtres per l'aplicació els quals no són gratuïts.

## Tipus de filtres

El filtres es basen en pel·lícules de negatius les quals son simulades (ex: Kodak Gold 200). Aquests es divideixen en categories, on es troben els filtres que especifiquen el tipus de pel·lícula en el qual s'estan basant.
* Negative
* Slide
* Black & White
* Vintage

## Referències

* ↑ «App Review: RNI Films | Simple, Smart & Streamlined» (en anglès). [Consulta: 6 desembre 2020].
* ↑ Goldby, Dylan «Fstoppers Reviews RNI's All Films 5 Preset Pack for Adobe Lightroom and ACR». Fstoppers.
* ↑ «RNI Films app» (en anglès). [Consulta: 6 desembre 2020].
# Rae (cràter)

Rae és un cràter d'impacte en el planeta Venus de 5,5 km de diàmetre. Porta el nom d'un antropònim hebreu (diminutiu de Raquel), i el seu nom va ser aprovat per la Unió Astronòmica Internacional el 1997.

## Referències

* ↑ «Rae». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Raeburn Place

Raeburn Place és el carrer principal de Stockbridge (Edimburg), així com el nom dels camps de joc que hi ha allí.
En aquest indret s'hi va disputar, el 1871, el primer partit internacional de rugbi de la història. El 27 de març d'aquell any s'hi van enfrontar un grup de jugadors escocesos contra un d'anglesos. Al final vèncer Escòcia, tot i que més tard Anglaterra es venjaria derrotant els seus rivals en la tornada, disputada al Kennington Oval de Londres l'any següent. Escòcia va seguir jugant a Raeburn Place, i a l'àrea d'Inverleith/Stockbridge, fins que la Unió Escocesa de Rugbi va comprar un terreny, el Camp d'en Murray (Murray's Field en anglès, com es coneixia llavors), que era el camp de Polo d'Edimburg la dècada de 1920.
Actualment, aquests camps encara són utilitzats pels clubs de criquet i futbol de l'Edinburgh Academical.
El 1994 s'hi va disputar la final de la Copa del Món, que va enfrontar Anglaterra i els Estats Units, i que va acabar amb victòria anglesa. També es convertí en la seu del primer partit internacional entre seleccions femenines, el 1993, quan es van enfrontar Escòcia i Irlanda.
Anglaterra fou seu del Campionat del Món de 1999, i alguns partits es van disputar a Escòcia, dos dels quals foren a Raeburn Place. El 24 de maig de 1999 s'hi van enfrontar Bangladesh i Escòcia, i el 31 de maig d'aquell mateix any, Escòcia i Nova Zelanda.

## Referències

* ↑ Bathgate, Stuart «Calcutta Cup a traditional finale in pre-war era». The Scotsman [Edinburgh], 18-03-2009.
* ↑ «17th Match: Scotland v Bangladesh at Edinburgh, 24 maig 1999 - Scorecard». uk.cricinfo.com, 24-05-1999 [Consulta: 12 març 2007].
* ↑ «30th Match: Scotland v New Zealand at Edinburgh, 31 maig 1999 - Scorecard». uk.cricinfo.com, 31-05-1999 [Consulta: 12 març 2007].

## Enllaços externs

* Library Arxivat 2005-02-08 a Wayback Machine. de la Unió Escocesa de Rugbi
* Edinburgh Academicals Football Club
* Edinburgh Academicals Cricket Club
# Rajec

Rajec és una ciutat d'Eslovàquia. Es troba a la regió de Žilina. El 2022 tenia 5.818 habitants.
La primera menció escrita de la vila, com a Raich, es remunta al 1193.

## Referències

* ↑ «Žilinský kraj (Slovakia): Districts, Towns and Municipalities» (en anglès), 15-04-2023. [Consulta: 27 gener 2024].
# Rebollar (Càceres)

Rebollar és un municipi de la província de Càceres, a la comunitat autònoma d'Extremadura (Espanya).
El nom d'aquesta població deriva de rebollo, és a dir, turó de roure petit. Ubicada al costat de la riba nord de la vall del Jerte, ofereix unes vistes magnífiques dels prats de la ribera. És un bon punt de partida per ascendir al pic o coll del Cevurnal (1.589), des on s'hi poden observar les valls del Jerte i del Ambroz.
La seva arquitectura popular el converteix en un museu vivent d'estrets carrerons en els quals els alerons i balcons pràcticament es toquen. Les cases del Canchal, enfilades de manera precària sobre roques enormes de granit, són dignes de veure.
En qualsevulla dels seus bars es pot degustar l'orella de porc adobada i beure un bon vi de pitarra.

## Referències

Viccionari
# Rebollo

Rebollo és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 157 | 140 | 118 | 127 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Referèndum sobre la Constitució de Guinea Equatorial de 2011

El referèndum sobre la Constitució de Guinea Equatorial de 2011 va tenir lloc el 13 de novembre de 2011. Va permetre el titular President Teodoro Obiang Nguema Mbasogo (en el poder des de 1979) governar almenys dos termes de set anys més, així com establir el càrrec de vicepresident, que es preveu que sigui atorgat al seu fill Teodorín Nguema Obiang en preparació per la successió dinàstica.

## Resultats

| Opció | Vots | % |
| A favor | 295.780 | 97,73 |
| En contra | 6.858 | 2,27 |
| Invàlids/en blanc | 2.092 | 0,69 |
| Total | 304.730 | 100 |
| Font: African Elections Database |||

## Referències

* ↑ http://news.yahoo.com/equatorial-guinea-arrests-key-opposition-member-110312181.html
# Rajpar

Rajpar fou un estat tributari protegit de l'agència de Rewa Kantha, al grup de Pandu Mehwas, presidència de Bombai. Tenia una superfície de 4 km² i estava format per un sol poble. El sobirà era un rajput, que el 1881 era el rawal Sur Singh. La població el 1901 era de 416 habitants. Els ingressos estimats el 1881 eren de 487 rupies i el tribut pagat al Gaikwar de Baroda era de 39 rupies. Els ingressos el 1901 s'estimaven en 26 lliures i el tribut era de 52 rupies pagades al Gaikwar de Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Rewa Kantha
# Ratpenat frugívor de Veldkamp

El ratpenat frugívor de Veldkamp (Nanonycteris veldkampi) és una espècie de ratpenat que es troba a Guinea, Libèria, Nigèria, Sierra Leone i Togo.

## Referències

* Fordham et al. (2006). Nanonycteris veldkampi. Llista Vermella de la UICN, Unió Internacional per a la Conservació de la Natura, 2006. Consultat el 11 desembre 2007 (en anglès).
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Regió dels Altiplans

La regió dels Altiplans és una de les cinc regions de Togo. És la segona més poblada després de la regió Marítima. La seva capital és Atakpamé i Kpalimé i Badou són dues ciutats importants. El 2010 tenia 1.375.165 habitants (650.393 el 1981).
La regió dels Altiplans està situada al nord de la regió Marítima i al sud de la regió Central. A l'oest fa frontera amb la regió Volta de Ghana i a l'est és fronterer amb els departaments de Collines, al nord-oest, de Zou, a l'est, i de Kouffo, al sud-est, tots ells a Benín.

## Prefectures

A la regió de Plateaux hi ha les prefectures: Agou, Amou, Danyi, Mono Oriental, Haho, Kloto, Mono Mitjà, Ogou i Wawa.

## Llengües i grups ètnics

* Els akpossos parlen la llengua ikposo.
* Els Bogos parlen la llengua igo.
* Els kpessis, que parlen la llengua kpessi, a la prefectura de Mono Oriental.
* Els hwes, que parlen la llengua aja, que tenen el territori a les prefectures de Mono Mitjà, de Lacs i de Yoto.
* Els aja, que parlen la llengua homònima juntament amb els hwes tenen el territori a les prefectures d'Haho, Mono Mitjà i Ogou.
* Els Maxis parlen la llengua Maxi, al sud de la ciutat d'Atakpamé.
* Els fon parlen la llengua fon.
* Els akebus parlen la llengua kwa oriental akebu.
* Els buems tenen com a llengua materna el lelemi, viuen al nord de Kpalimé, a la frontera amb Ghana.

## Referències

* ↑ «Regions of Togo» (en anglès). statoids. [Consulta: 6 febrer 2015].
* ↑ «Kpessi, a language of Togo». ethnologue. [Consulta: 13 febrer 2015].
* ↑ «Geography. Hwe in Togo». joshuaproject. [Consulta: 14 febrer 2015].
* ↑ «Aja. A language of Benin». ethnologue. [Consulta: 14 febrer 2015].
* ↑ «Fon. A language of Benin». ethnologue. [Consulta: 16 febrer 2015].
* ↑ «Akebu. a language of Togo» (en anglès). ethnologue. [Consulta: 22 març 2015].
* ↑ «People name: Buem of Togo» (en anglès). peoplegroups.org. [Consulta: 13 octubre 2015].
Plantilla:Regions de Togo
# Rhodeus fangi

Rhodeus fangi és una espècie de peix d'aigua dolça de la família dels ciprínids i de l'ordre dels cipriniformes.

## Distribució geogràfica

Es troba als rius Hujiang, Changjiang, Huanghe and Heilongjiang de la Xina.

## Referències

* ↑ Eschmeyer, William; van der Laan, Richard; Fricke, Ron. «Eschmeyer's Catalog of Fishes». California Academy of Sciences. [Consulta: 25 agost 2019].
* ↑ Torres, Armi G.; Luna, Susan M. «Rhodeus fangi (Miao, 1934)» (en anglès). FishBase.

## Bibliografia

* Lin, R. «Acheilognathinae». A: Fauna Sinica. Osteichthyes. Cypriniformes II.. Beijing: Science Press, 1998, p. 413-454.
* Page, Lawrence M.; Burr, Brooks M. Freshwater Fishes. Nova York: Houghton Mifflin, 1991, p. 131. ISBN 0-395-91091-9. .
# Rhodeus hondae

Rhodeus hondae és una espècie de peix cipriniforme de la família dels ciprínids que es troba a Corea del Sud.

## Referències

* ↑ Agassiz L. 1832. Untersuchungen über die fossilen Süsswasser-Fische der tertiären Formationen. Neues Jahrb. Mineral. Geol. Geogn. Petrefaktenk. v. 3. 129-138.
* ↑ BioLib (anglès)
* ↑ FishBase (anglès)

## Bibliografia

* Arai, R., S.-R. Jeon i T. Ueda, 2001. Rhodeus pseudosericeus sp. nov., a new bitterling fom South Korea (Cyprinidae, Acheilognathinae). Ichthyol. Res. 48(3):275-282.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.